# Eina llista d'observació

La eina llista d'observació
Eina llista d'observació

El propòsit de l'eina llista d'observació és la de proveir un convenient accés a algunes de les funcions comuns per a una llista d'objectes escollida per l'usuari. Aquests objectes s'afegeixen a la llista usant l'acció «Afegeix a la llista d'observacions desitjades» en el menú emergent, o simplement prement la tecla O per afegir l'objecte actualment seleccionat.

Els objectes de la llista es poden ordenar amb qualsevol de les columnes de dades (nom, ascensió recta, declinació, magnitud i tipus). Per a realitzar una acció sobre un objecte, obriu el menú contextual amb un clic del &BDR; sobre un element en la llista i seleccioneu una acció. Algunes accions es poden realitzar amb múltiples objectes seleccionats, mentre que altres només operen quan s'ha seleccionat un únic objecte. Les accions disponibles són:

Centra

  Centra la pantalla sobre l'objecte seleccionat i comença a seguir-lo.

Abasta

  Apunta el telescopi a l'objecte seleccionat.

Detalls

  Obre la finestra d'informació detallada per a l'objecte seleccionat.

Altitud en funció del temps

  Obre l'Eina Altitud en funció del temps, amb els objecte(s) seleccionat(s) ja pre-carregat(s).

Elimina de la llista de desitjats

  Elimina els objectes seleccionats de la llista d'observació.

L'eina llista d'observació és una nova funció i encara està en desenvolupament. Està previst afegir-hi més funcionalitats, com ara afegir objectes a la llista seleccionant una regió en el cel i la possibilitat de desar llistes d'observació en el disc.