&Anders.Lund; &Anders.Lund.mail;
&traductor.Antoni.Bella;

# Treballar amb connectors

Kate usa dues formes diferents de connectors, anomenats connectors per a l'aplicació &kate; i connectors per al component d'edició de &kate;. Després estaran disponibles per a qualsevol aplicació que usi el component editor, com ara KDevelop, Quanta, Kile, KWrite i moltes altres, mentre que els connectors de l'aplicació són específics per a l'aplicació &kate;.

Podeu habilitar ambdós tipus de connectors en el diàleg de configuració, que també proveeix accés a les opcions de configuració addicionals per als connectors que ho requereixin.

Hi ha molts connectors amb diferents propòsits disponibles i en podeu cercar més a la web. Alguns connectors se subministren amb el component d'edició, per inserir parèntesis automàtics, per inserir fitxers, eines de dades i exportar text com a &HTML;.

## Connectors del component d'edició

La pestanya Connectors de la pàgina Extensions llista tots els connectors disponibles i podeu triar els que voleu usar. Fer clic sobre el botó Informació obrirà el seu diàleg Quant a.

Una vegada està marcat un connector configurable, s'habilita el botó Configura i hi podeu fer clic amb la finalitat de configurar el connector ressaltat.

Parèntesis automàtics

  El connector de parèntesis automàtics substitueix la característica «Parèntesis automàtics» interna del &kate;. S'insereix automàticament una clau de tancament } al començament de la següent línia després d'acabar una línia obrint un { i prement la tecla &Intro;.

Eines de dades

  Les eines de dades permeten eines com un diccionari de sinònims (thesaurus) i un corrector ortogràfic (si estan instal·lades). Les eines de dades només estan disponibles quan es selecciona text, o quan es fa clic amb el &BDR; sobre una paraula. Si no s'ofereixen les eines de dades fins i tot quan el text està seleccionat, cal que els instal·leu. Algunes eines de dades formen part del paquet de &koffice;. Si aquest connector està habilitat i les eines de dades estan instal·lades, els elements addicionals apareixeran a la part final del menú contextual.

Exportador

  Aquesta ordre us permet exportar el document actual amb tota la informació de ressaltat en un document HTML emprant Fitxer Exporta com a HTML. A més podeu utilitzar Edita Copia com a HTML per copiar el text seleccionat com a HTML al porta-retalls del sistema.

Inserció d'icona

  El connector inserció d'icona només és d'ús pels desenvolupadors de &kde;: Afegeix un element Insereix codi de KIcon al menú contextual de l'editor. Si està activat, s'obrirà el selector d'icones de &kde; (aquest mostra les icones d'aplicacions, icones d'acció, &etc;). Si hi feu clic, el nom del fitxer sense l'extensió del fitxer serà afegit com text. És útil només per a l'establiment de les icones a través d'entorn de treball de &kde; a través de la classe KIcon().

Codi (edició lleugera) HTML insà (no ZEN)

  Un connector, el qual fa codificació zen com el selector de compleció. Per obtenir més informació veure Codificació zen.

Inserció de fitxer

  Aquest connector us permet inserir qualsevol fitxer de lectura a la posició del cursor. Si està habilitat, el menú Eines disposarà d'un element addicional Insereix fitxer.

## Connectors de l'aplicació &kate;

Els connectors de &kate; són funcionalitats addicionals per a l'editor &kate;. Poden afegir menús extra i dreceres, i estendre les característiques de &kate;. Podeu instal·lar-ne tants com vulgueu, des de &kate;. Obriu el diàleg de configuració de &kate; amb Arranjament Configura &kate;.... Seleccioneu Aplicació Connectors per escollir els connectors que requeriu.

Els connectors d'aplicació disponibles són:

- Cerca a l'eina de visualització de fitxers: L'eina de visualització que permet cercar a tots els fitxers oberts o al sistema de fitxers.

- GDB: Proporciona un frontal GDB senzill.

- Navegador de traça inversa: Eina de vista del navegador de traça inversa.

- Commutador ràpid de documents: Commuta ràpidament a un altre document obert prèviament.

- Connector SQL: Executa consultes a bases de dades SQL.

- Connector de cerca: Cerca i substitució en fitxers.

- Barra de pestanyes: Afegeix una barra de pestanyes estàndard a la finestra principal del &kate;.

- Filtre de text: Filtrat fàcil de text.

- Visualitzador de símbols: Extreu i visualitza símbols de referència des del codi font.

- Navegador del sistema de fitxers: Eina de visita del navegador del sistema de fitxers.

- Eina de vista del terminal: Eina de vista que incrusta un estri de terminal.

- CTags: Cerca definicions/declaracions amb CTags.

- Plantilles de fitxers: Crea fitxers nous des de plantilles.

- Obre capçaleres: Obre el fitxer .h/[.cpp|.c] corresponent.

- Eines externes

- Connector de construcció: Compila o construeix amb Make i analitza els missatges d'error.

- Envia fitxers per correu: Envia fitxers per correu electrònic.

- Barra de pestanyes multilínia: Afegeix una barra de pestanyes amb múltiples files a la finestra principal del &kate;.

- Retalls del Kate: Connector de retalls amb implementació de compleció del codi.

- Connector de text a veu Jovie: Afegeix una entrada al menú per parlar el text.

- Validació d'&XML;: Valida els fitxers en &XML; usant el xmllint.

- Compleció &XML;: Llista els elements, atributs, valors dels atributs i entitats permeses pel DTD.

- Pestanyes: Afegeix una barra de pestanyes a la finestra principal del Kate.

&Anders.Lund; &Anders.Lund.mail;

## Plantilles de fitxers

El connector plantilles de fitxers us permet crear fitxers basats en altres.

Quan instal·leu Kate per primera vegada, haureu d'habilitar el connector:

1. Feu clic a Arranjament Configura &kate;....

2. A l'arbre de l'esquerra de la pantalla, feu clic a Connectors.

3. Al plafó Gestor dels connectors de la dreta, seleccioneu Plantilles de fitxers, a continuació, feu clic a Bé.

Ara podeu utilitzar qualsevol fitxer com a plantilla (això crea una còpia d'aquest amb un &URL; buit). Els fitxers de plantilla especials poden contenir macros per a completar la informació tal com el seu nom, l'adreça de correu electrònic, la data actual i la posició del cursor en una posició convenient en el nou fitxer.

També podeu crear una plantilla nova d'una manera fàcil a partir d'un document obert.

A més, les plantilles que es trobin en la carpeta de plantilles es presentaran en l'element de menú Fitxer Nou des de la plantilla.

La carpeta de plantilles forma part del sistema de fitxers del &kde;, i almenys consta de

- `$`KDEDIR`/share/applications/kate/plugins/katefiletemplates/templates`

- `$`KDEHOME`/share/applications/kate/plugins/katefiletemplates/templates.`

Si la variable d'entorn `KDEDIRS` conté directoris addicionals, es realitzarà la cerca de forma similar. Si es troben plantilles amb el mateix nom, es triarà la que es trobi en la carpeta local (KDEHOME).

### Estructura del menú

Fitxer Nou des de la plantilla Qualsevol fitxer...

  Mostra un diàleg per obrir un fitxer que us permetrà usar qualsevol fitxer com a plantilla. Si el fitxer escollit té l'extensió `katetemplate` serà analitzat per obtenir la informació de la plantilla així com les macros.

Fitxer Nou des de la plantilla

  La resta dels submenús contenen enllaços a les plantilles. Feu clic en una de les opcions per a crear un fitxer com el descrit pel text de l'element del menú.

Arranjament Gestiona plantilles...

  Això carregarà un diàleg amb una llista de totes les plantilles trobades en el directori de plantilles, amb opcions per afegir, editar i eliminar plantilles.

### Usar una plantilla al &kate;

Quan es crea un fitxer des d'una plantilla aquest pot contenir macros, algunes macros apareixen com a variables editables en el text. Les variables es mostren com a paraules subratllades en el text.

La primera variable serà seleccionada, i tot seguit la podreu editar. Si el document de text conté més instàncies de la mateixa variable, seran canviades a la vegada mentre l'editeu. Per abastar la següent variable editable, premeu la tecla &Tab;. Quan s'hagi editat l'última variable, s'abandonarà la llista i la tecla &Tab; funcionarà de manera normal.

### Crear les vostres plantilles

Per a crear una nova plantilla, useu l'element Arranjament Gestiona plantilles que inicia el diàleg de gestió de plantilles. Tot seguit, feu clic a Nova... per iniciar l'assistent de fitxers de plantilla. Se us demanarà per un nom de fitxer opcional i se us demanarà per les preferències per a la plantilla, creant-se una plantilla de fitxer.

Alternativament, podeu crear una plantilla manualment afegint la informació sobre la mateixa a la part superior de qualsevol fitxer, afegiu text i macros, i deseu-lo amb l'extensió `katetemplate`.

El menú de plantilles s'actualitza automàticament si decidiu desar la plantilla en el directori de plantilles.

### Editar les plantilles

Per a editar una plantilla, useu l'opció Arranjament Gestiona plantilles.... Seleccioneu la plantilla amb la que voleu treballar i feu clic a Edita..., el que farà que s'obri el fitxer de plantilla. Tanqueu el diàleg, editeu el fitxer de plantilla, deseu-lo i tanqueu-lo. Els canvis de la plantilla tindran efecte immediat, podent activar la plantilla per a provar els vostres canvis després de desar-la.

### El format de la plantilla de &kate;

Si useu fitxers amb l'extensió `katetemplate`, seran analitzats per obtenir la informació de la plantilla, macros i una posició del cursor.

#### Informació de la plantilla

Mentre llegiu el fitxer, l'analitzador desa les línies que comencen amb `katetemplate:` i hi cerca informació per a la plantilla amb la forma NOMVARIABLE=VALOR. La primera línia que no comenci amb `katetemplate:` se prendrà per a l'inici del contingut de la plantilla. VALOR pot contenir qualsevol caràcter excepte el signe igual (=). Son noms vàlids de variable:

`Plantilla`

  Aquest és el nom de la plantilla, el qual es mostra en el menú Fitxer Nou des de la plantilla.

`Grup`

  El grup situa la plantilla en un submenú dins del menú Fitxer Nou des de la plantilla.

`Nom`

  Aquest és el nom que serà establert per al document, i que es mostrarà en la llista de fitxers i en la barra de títol. Si el nom conté `%N` això serà substituït amb un número, que s'incrementarà si hi ha més documents amb el mateix nom.

`Ressaltat`

  El connector intentarà establir Highlight per als documents nous el valor d'aquesta variable. El valor hauria de ser el nom tal com es troba en Eines Ressaltat.

`Descripció`

  Una petita descripció informativa de la plantilla. Actualment s'usa per establir una cadena Què és això? per a l'element de menú, però en el futur es podrà usar per a més propòsits.

Autor

  Una cadena identificant l'autor, per exemple en el formulari `Nom <adreça de correu electrònic>`. Actualment s'usa per establir una cadena Què és això? per a l'element de menú, però en el futur es podrà usar per a més propòsits.

#### Macros a les plantilles

Mentre s'analitza el contingut de la plantilla, s'expandeixen les macros en la forma `%{NAME}` o `${NAME}`. Si useu el prefix `$`, la macro expandida serà tractada com una variable editable quan es crei el document des d'una plantilla, mentre que si useu `%` no, a menys que l'expansió falli.

S'expandiran les següents macros:

`time`

  Expandeix a l'hora actual en el vostre format local.

`date`

  Expandeix a la data actual en el seu format curt.

`datetime`

  Expandeix a la data i hora actuals, d'acord al vostre format local.

`year`

  L'any actual com un número de quatre dígits.

`month`

  El nom complet del mes actual, d'acord al vostre format local.

`day`

  Expandeix al dia actual del mes.

`hostname`

  Expandeix al nom del vostre ordinador (hostname).

`index`

  Expandeix a «i».

`fullname`

  Expandeix al vostre nom complet, tal com està definit per al destinatari propietari en la vostra llibreta d'adreces de &kde;.

`firstname`

  Expandeix al vostre primer nom, tal com està definit per al destinatari propietari en la vostra llibreta d'adreces de &kde;.

`lastname`

  Expandeix al vostre cognom, tal com està definit per al destinatari propietari en la vostra llibreta d'adreces de &kde;.

email

  Expandeix a la vostra adreça de correu electrònic, tal com està definit per al destinatari propietari en la vostra llibreta d'adreces de &kde;.

Qualsevol macro que no estigui inclosa en l'anterior llista anterior serà tractada com una variable editable sense importar el prefix. Si la mateixa variable apareix en diverses ocasions en la plantilla, serà editada d'una sola vegada després d'haver creat un document a partir d'una plantilla.

#### Establir la posició del cursor

La macro especial `${cursor}` serà substituïda amb una barra vertical i s'afegirà al final de la llista de variables editables, independentment de la seva localització en el text.

### Agraïments i reconèixements

El connector «Plantilles de fitxers» del &kate; copyright 2004 &Anders.Lund; &Anders.Lund.mail;.

Documentació copyright 2004 de &Anders.Lund;

Daniel
Naber

    &Daniel.Naber.mail;

## Validació &XML;

Aquest connector comprova que els fitxers &XML; estiguin ben formats i que són vàlids.

Aquest connector comprova el fitxer actual. En la part inferior de la finestra principal de &kate; apareixerà una llista d'avisos i errors. Podeu fer clic sobre un missatge d'error per a saltar al lloc corresponent en el fitxer. Si el fitxer té un «DOCTYPE», la DTD indicada amb aquest tipus de document serà usada per a comprovar la validesa del fitxer. S'espera que la DTD estigui al lloc corresponent en el fitxer actual, &pex; si el tipus de document fa referència a «DTD/xhtml1-transitional.dtd» i el fitxer és `/home/pere/prova.xml`, s'esperarà que la DTD es trobi a `/home/pere/DTD/xhtml1-transitional.dtd`. De tota manera, també es poden especificar DTD remotes a través d'http.

Si el fitxer no té tipus de document, es comprovarà que estigui format correctament.

Per aprendre més sobre &XML; aneu a les pàgines oficials &XML; del W3C.

Internament aquest connector crida a l'ordre externa `xmllint`, que és part de libxml2. Si aquesta ordre no està correctament instal·lada al vostre sistema, el connector no funcionarà.

És necessari escriure un fitxer temporal en la mateixa carpeta en la que es troba el fitxer a comprovar, així que haureu de tenir accés d'escriptura a aquesta carpeta.

Per a carregar aquest connector obriu el diàleg de configuració de &kate; a Arranjament Configura &kate;.... A continuació, seleccioneu Validació XML que apareixerà a la secció Aplicació / Connectors i tanqueu el diàleg.

### Estructura del menú

XML Valida l'XML

  Aquest iniciarà la comprovació, tal com s'ha descrit.

### Agraïments i reconèixements

El connector «Validació XML» de &kate; copyright 2002 de &Daniel.Naber; &Daniel.Naber.mail;.

Documentació copyright 2002 de &Daniel.Naber;

Daniel
Naber

    &Daniel.Naber.mail;

## Compleció &XML;

Aquest connector ofereix consells sobre el que està permès en una determinada posició en un fitxer &XML;, segons la DTD del fitxer. Es mostrarà una llista de possibles elements, atributs, valors d'atributs o entitats, en funció de la posició del cursor (&pex;, totes les entitats seran llistades si el caràcter a l'esquerra del cursor és «&»). També és possible tancar l'etiqueta d'obertura més propera a l'esquerra.

La DTD ha d'existir en format &XML;, presentada pel programa Perl `dtdparse`. Cridarem una DTD en aquest format «meta DTD». Es suministren algunes meta DTD. Es troben instal·lades a `$KDEDIR/share/apps/katexmltools/`, la qual també és la carpeta per omissió quan trieu Assigna la meta DTD.... Per a produir la vostra pròpia meta DTD, aconseguiu `dtdparse` de http://dtdparse.sourceforge.net.

### Com usar

Inicieu &kate; i obriu el diàleg de configuració en Arranjament Configura &kate;.... A continuació, seleccioneu Compleció XML que apareix a la secció Aplicació/Connectors i tanqueu el diàleg. Després d'això, seleccioneu XML Assigna la meta DTD.... Si el document no conté «DOCTYPE» o el tipus de document és desconegut, haureu de triar una meta DTD des del sistema de fitxers. En cas contrari la DTD meta que coincideixi amb el DOCTYPE del document actual serà carregada automàticament.

Ara podeu usar el connector per escriure el vostre text:

< (menys que)

  Donarà lloc a una llista de possibles elements menors al cursor que ja es troba dins d'una etiqueta. Tingueu en compte que actualment no es pot utilitzar per inserir l'element de nivell superior (&pex;, «<html>»).

</(menys que + barra)

  En introduir aquests caràcters s'ens ofereix tancar l'element actual (el més proper a un obert a l'esquerra del cursor). Premeu &Intro; per a acceptar el suggeriment. A diferència de l'element del menú Element de tanca, això només funciona amb una DTD assignada.

" (cometes dobles)

  La clau de cotització activarà una llista de possibles valors de l'atribut (si n'hi ha) si està dins d'una etiqueta.

(espai)

  Aquesta clau activarà una llista de possibles atributs per a l'element actual si està dins d'una etiqueta.

& (ampersand)

  Aquesta clau activarà una llista d'entitats amb nom.

### Característiques i limitacions

Podeu provar totes les funcions i limitacions carregant `$KDEDIR/share/apps/katexmltools/testcases.xml` en &kate; i seguint les instruccions.

### Estructura del menú

&Ctrl;&Intro; XML Insereix element...

  Obrirà un diàleg que us permetrà inserir un element &XML;. Els caràcters < i > i l'etiqueta de tancament s'inseriran automàticament. Si heu seleccionat text quan aquest element de menú està seleccionat, el text seleccionat serà envoltat per l'etiqueta d'obertura i de tancament. El diàleg també ofereix la compleció de tots els elements que es poden inserir a la posició actual del cursor si s'ha assignat una meta DTD mitjançant l'ús de Assigna la meta DTD....

&Ctrl;< XML Tanca element

  Cercarà el text d'una etiqueta que encara no està tancada i la tancarà mitjançant la inserció de l'etiqueta de tancament corresponent. La cerca comença a la posició del cursor i va a l'esquerra. Si no pot trobar una etiqueta d'obertura no fa res.

XML Assigna la meta DTD...

  Això li indicarà al connector quina meta DTD utilitzar per al document actual. Tingueu en compte que aquesta assignació no es desarà. La propera vegada ho haureu de repetir en iniciar &kate;.

### Agraïments i reconèixements

El connector «Compleció &XML;» de &kate; copyright 2001, 2002 de &Daniel.Naber; &Daniel.Naber.mail;.

KDE versió SC 4 copyright 2010 de Tomáš Trnka

Documentació copyright 2001, 2002 de &Daniel.Naber;

## Commutador ràpid de documents

### Estructura del menú

&Ctrl;1 Vés Commutació ràpida

  Obre el diàleg Commutació ràpida de documents amb un camp de cerca i una llista de fitxers oberts. En ingressar text en el camp de cerca es comença la cerca de text coincident en els noms dels documents i les URL. En ingressar text en el camp de cerca podeu utilitzar les tecles de cursor Amunt i Avall per desplaçar-vos per la vista de llista. Si el diàleg es queda amb Bé el connector canvia la vista al document seleccionat a la vista de llista. Això fa més fàcil canviar entre documents, si és que n'hi ha molts d'oberts.

## Exportador

### Estructura del menú

Fitxer Exporta com a HTML...

  Exporta el fitxer en format &HTML; de manera que el document es pugui veure com una pàgina web.

Edita Copia com a HTML...

  Copia el text seleccionat amb el ressaltat de sintaxi com a text HTML.

## Cerca en fitxers

### Estructura del menú

Edita Cerca en fitxers...

  Inicia el diàleg Cerca en fitxers que us permetrà cercar text en els fitxers d'una carpeta.

Visualitza Vistes d'eina Mostra cerca en fitxers

  Canvia la pantalla de &kate; a l'eina Cerca en fitxers.

T.C.
Hollingsworth

    tchollingsworth@gmail.com

## Cerca en fitxers

### Introducció

El connector cerca en fitxers de &kappname; us permet fer cerques de text o expressions regulars en diferents fitxers a la vegada. Podeu cercar a tots els fitxers oberts, o a tots els fitxers en un directori, i opcionalment els seus subdirectoris. Fins i tot es poden filtrar per nom de fitxer, per exemple, cercar només als fitxers que acabin amb una extensió de fitxer en particular.

El connector cerca en fitxers no està habilitat per omissió, ja que és nou en &kappname; 3.7. Habiliteu-lo al plafó Connectors en el diàleg de configuració de &kappname;. Substituirà a l'antic connector Cerca en fitxers en la propera versió de &kappname;.

### Interfície

#### Consulta de la cerca

Les següents opcions estan sempre a la part superior de la vista d'eina cerca en fitxers:

Pestanya nova

  Podeu tenir tantes cerques com vulgueu obrir alhora. Simplement feu clic al botó Nova pestanya a la part superior esquerra de la vista d'eina de cerca i s'obrirà una pestanya de resultats, de manera que podreu fer una altra cerca.

Consulta

  La caixa de text llarga a la part superior és on escriviu el que es vol trobar. Podeu introduir text estàndard, o una expressió regular si està habilitat.

Cerca

  En acabar de configurar-ho tot, només haureu de prémer el botó Cerca per realitzar la cerca. Podeu prémer la tecla &Intro; en la caixa de text de consulta per fer el mateix.

Ubicació

  Això té dues opcions. Seleccioneu en fitxers oberts per cercar a tots els fitxers oberts actualment en &kappname;. Seleccioneu en carpeta per cercar dins d'una carpeta i, opcionalment, les seves subcarpetes.

Opcions

  Hi ha dues opcions disponibles. Si està habilitada, Coincidència de majúscules restringirà els resultats de la cerca a aquells que tenen la combinació exacta de majúscules i minúscules, com la vostra consulta de cerca. Expressió regular us permeten utilitzar expressions regulars en comptes de simple text com consulta de cerca.

Commuta els resultats

  La fletxa cap avall a la cantonada superior dreta de la vista d'eina cerca en fitxers commutarà la meitat inferior de la vista d'eina entre veure les opcions addicionals per al mode cerca en carpeta i veure els resultats de la cerca.

#### Opcions de cerca en carpeta

Aquestes opcions que es mostren a sota esmenten les opcions per a la consulta. Si en el seu lloc es mostren els resultats de cerca, premeu el botó Commuta resultats per a mostrar-les. Aquestes opcions només s'apliquen quan el mode cerca en carpeta està habilitat. Si la cerca en fitxers oberts està seleccionada, aquestes opcions restaran deshabilitades.

Carpeta

  Podeu entrar la ruta de la carpeta en la que voleu cercar. Per exemple, podeu entrar `~/development/kde/kate/` si voleu cercar al codi font de &kate;.

Diàleg d'obertura de fitxer

  Premeu aquest botó per localitzar la carpeta en el navegador de carpetes de l'escriptori.

Amunt

  Premeu aquest botó per canviar Carpeta a la carpeta pare actualment seleccionada.

Restaura la carpeta actual

  Aquest botó establirà l'entrada Carpeta a la carpeta on es troba el document actualment obert.

Filtre

  Això us permet cercar només noms de fitxer que coincideixen amb un patró en particular. Per exemple, per cercar només als fitxers escrits en C + +, canvieu-la a `*.cpp`. Per cercar només als fitxers que comencin amb `kate`, canvieu-la a `kate*`.

Recursiu

  Si aquesta opció està habilitada, &kappname; també cercarà a totes les subcarpetes de la carpeta seleccionada.

Inclou els ocults

  Si aquesta opció està habilitada, &kappname; també cercarà als fitxers o carpetes que normalment resten ocults/es pel vostre &SO;.

Segueix els enllaços simbòlics

  El connector cerca en fitxers en general no segueix els enllaços simbòlics. Quan aquesta opció està habilitada, el connector els seguirà al seu lloc i cercarà dins dels fitxers o carpetes als que fan referència.

  És possible enllaços simbòlics fent referència a una carpeta que sigui la pare de la carpeta on es cerca, o a altres carpetes que continguin enllaços simbòlics a la seva carpeta pare. Si hi ha un enllaç a la carpeta on es cerca i aquesta opció està habilitada, &kappname; seguirà l'enllaç de manera repetida (en bulce) i cercarà a la carpeta, de manera que la cerca mai es completarà.

#### Resultats de la cerca

Els resultats de la cerca es mostren a sota de les opcions de consulta. Si es mostren les opcions del mode cerca en carpeta, simplement premeu el botó Commuta resultats per mostrar-los. També es mostraran automàticament tan bon punt es realitzi una cerca.

Els resultats de cerca mostren tres columnes proporcionant informació sobre cada resultat de la consulta de cerca. La columna Fitxer mostra el nom del fitxer. La columna Línia mostra el número de línia on s'ha trobat el contingut de la consulta. I a la columna Text mostra el text complet d'aquesta línia.

Per obrir el fitxer del vostre resultant de la cerca, simplement feu doble clic s'obre seu. &kappname; obrirà el fitxer, i posarà el cursor al començament del text introduït a la consulta que es troba al fitxer.

### Estructura del menú

Visualitza Vistes d'eina Mostra Cerca en fitxers

  Canvia la pantalla de &kappname; a l'eina Cerca en fitxers.

## Enviar fitxers per correu

### Estructura del menú

Fitxer Correu...

  Obre el vostre client de correu i adjunta el fitxer al correu.

## Navegador del sistema de fitxers

El navegador de fitxers és un visor de carpetes, us permet obrir fitxers d'una carpeta que es mostra en el marc actual.

### Estructura del menú

Visualitza Vistes d'eina Mostra Navegador del sistema de fitxers

  Mostra o oculta la presència del navegador del sistema de fitxers de &kate;.

### Interfície

De dalt a baix, el navegador del sistema de fitxers consta dels següents elements:

Una barra d'eines

  Aquesta conté els botons d'eines de navegació estàndard:

  Enrere

    Fa que la vista de carpeta faci un `cd` a la carpeta que s'ha mostrat anteriorment en la història. Aquest botó està deshabilitat, si no hi ha un element anterior.

  Endavant

    Fa que la vista de carpeta faci un `cd` a la carpeta que s'ha mostrat seguidament en la història. Aquest botó està deshabilitat, si no hi ha un element següent.

  Punts

    Obre un submenú per a editar o afegir punts i afegir una nova carpeta de punts.

  Carpeta de documents actual

    Aquest botó farà que la vista de carpeta faci un `cd` a la carpeta del document actiu, si és possible. Aquest botó estarà deshabilitat, si el document actiu és un fitxer nou i sense guardar, o resideix en una carpeta sobre la que no es pot decidir.

  Opcions
    Vista breu

      Només mostra els noms de fitxer.

    Vista detallada

      Mostra el Nom, Data, Mida i Tipus dels fitxers.

    Vista d'arbre

      Com una vista breu, però les carpetes es poden expandir per veure'n el contingut.

    Vista d'arbre detallada

      Això també permet que les carpetes s'expandeixin, però mostra les columnes addicionals disponibles a la vista detallada.

    Mostra els fitxers ocults

      Mostra els fitxers normalment ocults pel sistema operatiu.

    Sincronitza automàticament amb el document actual

      Quan aquesta opció està habilitada, el navegador del sistema de fitxers automàticament farà `cd` a la carpeta del document obert actualment en l'àrea d'edició cada vegada que aquest canvia.

Una entrada de la ubicació

  Això mostra una ruta de navegació cap a la carpeta oberta, com en &dolphin;. Podeu fer clic en una carpeta qualsevol per anar-hi, o fer clic en una de les fletxes a l'esquerra d'una carpeta per seleccionar les carpetes de a sota. També podeu seleccionar de la llista de llocs fent clic a la icona de l'esquerra en la ruta de navegació, la qual mostra una icona que representa el lloc actual.

  També podeu fer clic a la dreta de la ruta per a canviar a una caixa de text on podreu escriure la ruta d'una carpeta per navegar. L'entrada de &URL; manté una llista de rutes que heu escrit. Per triar-ne una, utilitzeu el botó de fletxa a la dreta de l'entrada.

  L'entrada d'&URL; disposa d'autocompleció. El mètode de compleció es pot ajustar mitjançant el menú del &BDR; de l'entrada de text.

Una vista de carpeta

  Aquesta és una vista de carpeta estàndard de &kde;.

Una entrada de filtre

  L'entrada de filtre us permet introduir un filtre per als fitxers mostrats en la vista de carpeta. El filtre utilitza llenguatge estàndard, els patrons han d'estar separats per espais en blanc. Exemple: `*.cpp *.h *.moc`

  Per mostrar tots els fitxers, escriviu un asterisc `*`.

  L'entrada de filtre desa els últims 10 filtres d'entrada entre les sessions. Per utilitzar-lo, premeu la fletxa a la dreta de l'entrada i seleccioneu la cadena de filtre desitjat. Podeu deshabilitar el filtre prement el botó Neteja el text a l'esquerra de la fletxa d'autocompleció.

### Configuració

Aquest connector es pot configurar en la pàgina Navegador del sistema de fitxers de la configuració de &kate;.

Barra d'eines

  Configura els botons de la barra d'eines del navegador del sistema de fitxers movent els que vulgueu habilitar cap a la llista Accions seleccionades, i el seu ordre utilitzant els botons de fletxa al costat de la llista.

## Eines externes

Al menú Eines trobareu un submenú anomenat Eines externes, si s'han habilitat en la configuració de &kate;. Aquestes eines invoquen aplicacions externes amb les dades relacionades amb el document actual, per exemple, la seva URL, directori, text o selecció.

Les eines externes són definides per l'usuari, les podeu afegir, editar o eliminar amb el plafó de configuració Eines externes.

### Estructura del menú

Eines Eines externes

  Aquest submenú conté totes les eines externes que heu configurat.

### Configuració

Les eines externes es configuren a la pàgina Eines externes de la configuració de &kate;. Aquestes eines invoquen aplicacions externes amb les dades relacionades amb el document actual, per exemple, la seva URL, directori, text o selecció. Aquesta pàgina us permet gestionar el menú i editar, eliminar o afegir noves eines.

Cada eina externa és una ordre de l'intèrpret d'ordres que conté macros que representen les dades del document. Quan s'activa, les macros són substituïdes per les dades del document actiu.

#### Ordres disponibles

Nova

  Afegeix una eina externa a la llista. Això obrirà el full de propietats que es descriu a continuació des d'on podreu configurar una eina externa.

Edita

  Edita l'eina externa actualment seleccionada, utilitzant el full de propietats que es descriu a continuació.

Insereix un separador

  Afegeix una línia de separació que apareixerà al menú sota l'element seleccionat.

Fletxa amunt

  Mou l'element actualment seleccionat per sobre de l'anterior.

Fletxa avall

  Mou l'element actualment seleccionat per sota del següent.

#### Propietats de les eines externes

Etiqueta

  Una etiqueta amigable que apareixerà en el menú Eines externes.

Icona

  Permet seleccionar una icona al costat de l'etiqueta en el menú Eines externes.

Script

  L'script que s'executa quan l'eina està activada. Abans de passar l'script a l'intèrpret d'ordres, les següents macros es substitueixen per:

  `%URL`

    L'adreça URL completa del document actual, o una cadena buida si el document no s'ha desat.

  `%URLs`

    Una llista separada per espais de les URL de tots els documents oberts (excepte els sense desar).

  `%directory`

    La part del directori de la URL dels documents actuals o una cadena buida si el document actual no s'ha desat.

  `%filename`

    El nom de fitxer del document actual sense la ruta, o una cadena buida si el document actual no s'ha desat.

  `%line`

    El número de línia del cursor d'inserció en el document actual.

  `%column`

    El número de columna del cursor d'inserció en el document actual.

  `%selection`

    El text seleccionat en el document actual, o una cadena buida si no hi ha text seleccionat.

  `%text`

    El text complet del document actual. Tingueu en compte que el seu potencial pot superar la longitud màxima permesa d'ordres en el sistema. Utilitzeu-ho amb cura.

Executable

  L'executable principal en l'script. Això és obligatori, i s'utilitza per comprovar si l'ordre es pot executar arreu. Es permet una ruta d'accés completa en cas que l'executable no es trobi a la variable `PATH`.

Tipus MIME

  Un punt i coma separa la llista de tipus mime per als quals s'ha d'habilitar aquesta ordre.

Desa

  Si ho voleu, podeu seleccionar desar tots els documents abans d'executar l'script. Això és útil si l'script llegeix el fitxer des del disc.

Nom de la línia d'ordres

  Si s'omple, l'eina estarà disponible a la línia d'ordres de l'editor com `exttool-Nom de la línia d'ordres` (la cadena que introduïu aquí anteposa exttool-).