&Pamela.Roberts;
&traductor.Antoni.Bella;
07-02-2010
4.4.0

# Configuració del &konqueror;

A l'igual que amb la resta del &kde;, el &konqueror; és molt configurable, de manera que realment podeu obtenir l'aspecte i comportament que millor s'adapti a les vostres necessitats i capricis.

## Barres d'eines

Quan s'instal·la el &kde; per primera vegada, la finestra del &konqueror; conté una barra de menús, les barres d'eines principal, la localització i possiblement una d'adreces d'interès.

Potser no us caldran totes aquestes barres d'eines. Per ocultar-ne una, aneu al menú Arranjament Barres d'eines mostrades i desmarqueu la seva caixa. Per a mostrar una barra d'eines oculta, simplement marqueu dita caixa.

La mateixa barra de menús es pot habilitar/deshabilitar amb la drecera de teclat &Ctrl;M.

Si feu clic dret a sobre de la barra d'eines, obtindreu un menú per a configurar aquesta barra. Podeu bloquejar o desbloquejar la posició de la barra d'eines i triar la posició del text, la mida de les icones i l'orientació de les barres desbloquejades.

Si les barres d'eines estan desbloquejades, a l'extrem esquerre de cada barra es pot veure alguna nansa. En fer clic amb el &BER; sobre seu, podreu arrossegar una barra a una nova posició i fins i tot separar-la de la finestra i posar-la a qualsevol lloc de la pantalla.

Les icones que es mostren a les diverses barres es poden modificar emprant l'opció Arranjament Configura barres d'eines..., el qual mostrarà un diàleg anomenat Configura les barres d'eines. El nombre i tipus d'aquestes seccions dependrà de si el &konqueror; està en el mode navegador web o gestor de fitxers i de si teniu instal·lats connectors del &konqueror;.

## Dreceres

Per a canviar les dreceres de teclat emprades pel &konqueror; seleccioneu Arranjament Configura dreceres... . Això iniciarà un diàleg com el que es mostra a sota.

Captura de pantalla 1 de la configuració de les dreceres

Utilitzeu la caixa de cerca per a trobar l'acció que voleu afegir o canviar les tecles de drecera i seleccioneu-la fent clic esquerra sobre el nom.

Després de seleccionar una acció en la llista us adonareu que aquest element està ressaltat i es veuen dues caixes de selecció addicionals a sota d'aquest element en la vista de llista. No podeu configurar una combinació de tecles o potser no n'hi cap de vinculada per a l'acció seleccionada.

Captura de pantalla 2 de la configuració de les dreceres

- Omissió: L'acció seleccionada s'associarà amb el valor per omissió de KDE. Aquesta és una bona opció per a la majoria de les accions, ja que al KDE hem pensat en unes poques dreceres raonables.

- Personalitzat: Si aquesta opció està marcada, podeu crear una combinació de tecles per a l'acció seleccionada. Feu clic al botó anomenat Cap o anomenat amb la drecera personalitzada seleccionada prèviament. Ara, l'etiqueta del botó canvia a Entrada.... A continuació, premeu qualsevol tecla modificadora (&ead;, &Maj;, &Ctrl; o &Alt;) i després la tecla normal o una tecla de funció (&pex;, F11) que voleu assignar a aquesta combinació de tecles.

- Podeu tornar a establir la drecera a Cap usant aquest botó: .

  En fer clic a la columna Alternatiu d'una fila a la llista permet editar la segona drecera per a l'acció.

## D'altres preferències

Seleccionant Arranjament Configura Konqueror... s'obrirà un diàleg que podeu emprar per a controlar la majoria dels aspectes del comportament del &konqueror;.

Conté les seccions que es seleccionen fent clic esquerra en una de les icones a la part esquerra del diàleg:

- General: Configurar el comportament general del &konqueror;.

- Rendiment: Configurar les opcions que poden millorar el rendiment del &konqueror;.

- Adreces d'interès: Configurar la pàgina inicial d'adreces d'interès.

- Gestió de fitxers: Podeu configurar la manera en que es comporta el Konqueror com a gestor de fitxers.

- Modes de vista: Configurar els modes de vista del gestor de fitxers.

- Navegació: Configurar la navegació del gestor de fitxers.

- Serveis: Configurar els serveis al gestor de fitxers.

- General: Establir la configuració general del gestor de fitxers.

- Associacions de fitxer: Configurar les associacions dels fitxers.

- Paperera: Configurar les opcions de la paperera.

- Navegació web: Configurar el comportament del navegador.

- Intermediari: Configurar els servidors intermediaris a utilitzar.

- Aparença: Configurar la forma de mostrar les pàgines web.

- Filtres de bloqueig publicitari: Configurar els filtres de bloqueig publicitari al Konqueror.

- Dreceres web: Configurar la navegació millorada.

- Memòria cau: Configurar els paràmetres de la memòria cau web.

- Historial: Configurar la barra lateral de l'historial.

- Galetes: Configurar la manera com funcionen les galetes.

- Identificació del navegador: Configurar la manera en la que s'identifica el Konqueror.

- Java i JavaScript: Configurar el comportament de Java i JavaScript.

- Connectors: Configurar els connectors del navegador.

Prement el botó Ajuda obtindreu instruccions detallades de com emprar cadascuna d'aquestes seccions, o també podeu emprar la característica Què és això?.