# Gestor d'autoritzacions

## Manual

El gestor d'autoritzacions és l'aplicació que els administradors del sistema poden utilitzar per canviar fàcilment el comportament per defecte de les accions. Aquesta pàgina no té per objecte explicar com crear noves accions o definir nous fitxers «.policy».

La pantalla d'autorització es divideix en dues parts, a l'esquerra tenim totes les accions que PolicyKit coneix, sou capaç de cercar les accions utilitzant la barra de cerca a la part superior, i a la dreta tenim l'acció seleccionada. Aquesta captura de pantalla mostra la pantalla d'autorització principal:

Finestra principal amb el dispositiu font

Quan seleccioneu una acció la informació detallada es mostrarà en el costat dret, l'acció pot tenir una icona, una descripció i el nom del proveïdor. Tot seguit en la vista tenim les «Autoritzacions implícites» i les «Autoritzacions explícites».

Les «Autoritzacions implícites» són les autoritzacions donades als usuaris de forma automàtica en base a uns certs criteris, com si estiguessin a la consola local. Aquestes autoritzacions es llegeixen en els fitxers «.policy» que l'aplicació indicada té definits, aquests són la configuració per omissió de l'acció. Aquests són els valors vàlids:

- no

- auth_self_one_shot

- auth_self

- auth_self_keep_session

- auth_self_keep_always

- auth_admin_one_shot

- auth_admin

- auth_admin_keep_session

- auth_admin_keep_always

- yes

Podeu canviar aquests valors per omissió amb només canviar els valors en la caixa combo, els que no estan en negreta no són el valor per omissió de manera que si voleu canviar un valor el podeu seleccionar, per a fer que la vostra selecció tingui efecte haureu de fer clic al botó «Modifica». «Restableix a per omissió» es pot utilitzar per a canviar totes les «Autoritzacions implícites» als valors per omissió. Tingueu en compte que tant «Modifica» com «Restableix a per omissió» requereixen que l'acció «org.freedesktop.policykit.modify-defaults» de PolicyKit pugui demanar una contrasenya.

Les «Autoritzacions explícites» són les autoritzacions que s'obtenen a través del procés d'autenticació o específicament atorgada a l'acció en qüestió. El comportament per omissió és mostrar només les autoritzacions explícites per a l'usuari actual, si voleu veure les altres autoritzacions explícites, feu clic a «Mostra les autoritzacions dels altres usuaris», tingueu en compte que aquesta qüestió requereix l'acció «org.freedesktop.policykit.read» de PolicyKit pugui demanar una contrasenya. Les autoritzacions bloquejades estan marcades amb un senyal de «STOP».

El botó «Revoca» s'utilitza per a revocar una autorització explícita. Tingueu en compte que això requereix que l'acció «org.freedesktop.policykit.revoke» de PolicyKit pugui demanar una contrasenya.

Si voleu garantir o bloquejar específicament a un usuari el dur a terme una acció determinada podeu fer clic sobre «Garanteix» o «Bloca». La següent captura de pantalla es veu el diàleg Garanteix/Bloca:

Diàleg d'autoritzacions explícites Garanteix/Bloca

Per a garantir/bloquejar autoritzacions explícites heu de seleccionar l'usuari que rebrà l'autorització. També podeu seleccionar les «Restriccions» per a limitar l'autorització de manera que només s'aplica en determinades circumstàncies.

Tingueu en compte que l'autorització explícita de bloqueig i podria bloquejar la realització de l'acció indicada pel que caldrà estar segur del que s'està fent.

Tingueu en compte que això requereix que l'acció «org.freedesktop.policykit.grant» de PolicyKit pugui demanar una contrasenya.