# Gestió d'energia

&Dario.Freddi;&Dario.Freddi.mail;
&traductor.Antoni.Bella;
29-11-2010
&kde; 4.6
KDE
Arranjament del sistema
powerdevil
gestió d'energia
energia portàtil

## PowerDevil, un dimoni per a la gestió d'energia

Aquest mòdul és una eina de configuració per a la gestió de l'energia en el &kde;. Es tracta d'un configurador per al dimoni PowerDevil, el qual podeu iniciar o aturar des del mòdul Gestor del servei.

A través d'aquest mòdul, podeu definir el comportament del vostre ordinador en diverses situacions, el que us permetrà estalviar tanta energia com sigui possible.

PowerDevil treballa amb Solid i aquest està integrat a l'escriptori. Ni tan sols notareu que està en execució, a part de les notificacions. D'altra banda, PowerDevil primer comprova la capacitat del sistema, de manera que veureu en aquest mòdul les opcions només disponibles per al vostre sistema.

Tingueu present que PowerDevil no sondeja el sistema. Això vol dir que no farà perdre energia en mirar d'estalviar-la, ja que alguns altres gestors sí que ho fan.

### Arranjament global

Aquí podeu configurar algunes opcions generals per al mòdul.

#### Arranjament i perfil

Bloqueja la pantalla en reprendre

  Quan aquesta caixa està marcada, cada vegada que el PC es suspèn, la pantalla es bloquejarà quan es reprengui.

Configura les notificacions

  Si voleu un control més profund sobre les notificacions, podeu refinar fent clic en aquest botó.

Assignació de perfil

  En aquesta secció cal assignar els perfils a les situacions especificades. Podeu editar i crear nous perfils a la pàgina Perfils d'energia. Cada vegada que salta un dels esdeveniments, s'activarà el perfil escollit.

#### Arranjament avançat de la bateria

Quan el restant de la bateria és crític

  Defineix l'acció que es durà a terme quan la bateria arriba al nivell crític.

La bateria és en el nivell baix a

  Aquí es pot establir el percentatge després del qual es considera baixa la bateria.

La bateria és en el nivell d'avís a

  Aquí es pot establir el percentatge després del qual es considera la bateria en el nivell d'advertència.

La bateria és en el nivell crític a

  Aquí es pot establir el percentatge després del qual es considera la bateria en nivell crític.

### Perfils d'energia

En aquesta secció podeu editar, crear i esborrar els perfils de PowerDevil. La llista de l'esquerra mostra tots els perfils disponibles en l'actualitat. Seleccioneu el que voleu editar i modificar amb les opcions que veieu a la dreta, es descriu a continuació. Podeu crear o eliminar un perfil existent, gràcies als botons que veieu a la part inferior de la llista. Fins i tot es poden importar des d'un fitxer o exportar els existents a un fitxer.

Hi ha un munt d'opcions que es poden configurar per a cada perfil:

Mostra la lluminositat

  Ajusteu la lluminositat de la pantalla mitjançant un control lliscant.

Atenuació de la pantalla

  Si està marcada, l'atenuació de la pantalla serà progressiva, fins a arribar la lluminositat 0, en la quantitat de temps que especifiqueu en la caixa incremental.

Estalvi d'energia de pantalla

  Aquí podeu definir l'estalvi d'energia per al monitor. La caixa de selecció defineix si el suport DPMS ha de ser habilitat o deshabilitat. Si decidiu activar-lo, establiu els temps d'espera en les caixes incrementals de a sota.

Suspèn la sessió

  Suspèn la sessió després del temps escollit per als estats Adorm, Hiberna, Aturada o Bloqueja la pantalla.

Gestió d'esdeveniments de botons

  Selecciona accions per dur a terme sempre que la tapa del portàtil està tancada o es prem un botó.

Deshabilita els efectes d'escriptori

  La composició de &kwin; serà deshabilitada, si està activa. Es torna a habilitar quan es carrega un perfil que no té aquesta opció.

Executa un script

  Aquesta opció s'activa per executar un script personalitzat quan es carrega un perfil, en descarregar-lo o després d'un període de temps determinat.

## El llançador de PowerDevil

PowerDevil es pot controlar manualment a través de &krunner; (&Alt;F2). Això canvia el perfil, la lluentor, el regulador i molt més fàcil i més ràpid. El llançador té diverses paraules clau que podeu introduir per accedir a les seves funcions.

### Paraules clau del llançador

Aquí ve una llista de paraules clau que podeu introduir en &krunner; per a realitzar accions relacionades amb PowerDevil.

Perfil d'energia

  Podeu triar manualment un perfil usant aquesta paraula clau. Tots els perfils disponibles es mostraran en forma de coincidències de &krunner;.

Esquema d'energia

  Us permet configurar l'esquema sistema powersaving. Els esquemes disponibles es mostren com a coincidències de &krunner;.

Lluminositat de la pantalla

  Podeu controlar la lluentor de la pantalla a través d'aquesta paraula clau. D'aquesta manera, es mostraran algunes coincidències de &krunner; que us permetran fer algunes accions comunes. Si introduïu un valor després de la paraula clau (&pex;, `Screen Brightness 50`), la lluentor serà establida a aquest valor.

Suspèn

  Podeu suspendre el PC a través d'aquesta paraula clau. Els mètodes de suspendre disponibles es mostraran com a coincidències de &krunner;.