# Configurar &kstars;

## Establir l'emplaçament geogràfic

Aquesta és una captura de pantalla de la finestra Estableix l'emplaçament geogràfic: Canviar l'emplaçament geogràfic finestra per a establir l'emplaçament

Disposa d'una llista de més de 2.500 ciutats predefinides per a poder-ne triar una. Establiu el vostre emplaçament seleccionant una ciutat d'aquesta llista. Quan s'en selecciona una, aquesta apareixerà en el mapa del món com a un petit punt sobre el que apareix una creueta vermella.

No resulta pràctic desplaçar-se a través d'una llista amb més de 2.500 emplaçaments per a cercar una determinada ciutat. Per a facilitar les recerques, podeu filtrar la llista introduint text en els camps que hi ha a sota del mapa. Per exemple, en la captura de pantalla, apareix el text «Ba» en el camp Filtre de ciutat, i també s'ha introduït «M» en el camp Filtre de província i «USA» en el Filtre de país. Observeu que totes las ciutats mostrades a la llista posseeixen noms de ciutat, província i país que comencen pel text introduït en aquests camps, i que el missatge que hi ha a sota seu indica que s'han trobat set ciutats coincidents. També podeu comprovar que els punts del mapa que representen a aquestes set ciutats han estat pintats en color blanc, mentre que la resta de ciutats romà en gris.

A la llista també es pot filtrar pel seu emplaçament en el mapa. Fent clic en algun lloc del mapa del món es mostraran les ciutats existents en dos graus al voltant de l'emplaçament desitjat. En aquesta ocasió podreu cercar per nom o per posició, però no per ambdues opcions a la vegada. En altres paraules, quan feu clic a sobre del mapa, els noms filtrats seran ignorats, i viceversa.

La informació de longitud, latitud i zona horària (desplaçament TU) per a l'emplaçament actualment seleccionat es mostra en els camps existents a la part inferior de la finestra. Si estimeu que algun d'aquests valors no és prou precís, el podeu modificar directament i prémer el botó Afegeix l'emplaçament a la llista per a que es recordi la vostra versió personalitzada de l'emplaçament. També podeu definir un emplaçament completament nou prement el botó Neteja els camps i introduint-hi les vostres dades. Observeu que heu d'introduir totes les dades a excepció de l'opcional Província per a poder-hi afegir el nou emplaçament. &kstars; carregarà automàticament els emplaçaments personalitzats en futures sessions. Si us plau, tingueu en compte, en aquest punt, que l'única manera d'esborrar un emplaçament personalitzat serà esborrant la línia adequada des del fitxer `~/.kde/share/apps/kstars/mycities.dat`.

Us demanem que si afegiu emplaçaments (o si en modifiqueu els existents), ens envieu el vostre fitxer `mycities.dat` per a que podem afegir els vostres emplaçaments a la llista principal.

## Establir l'hora

Quan s'inicia &kstars;, la data i l'hora es prenen del rellotge del sistema de l'ordinador, i el rellotge de &kstars; comença a comptar en sincronització amb l'hora real. Si voleu aturar el rellotge, seleccioneu Atura el rellotge en el menú Temps, o bé feu clic sobre la icona Atura el rellotge de la barra d'eines. Podeu fer que el rellotge funcioni més lent o més ràpid del normal, o fins i tot que vagi enrere, usant la caixa incremental de passes de temps que hi ha a la barra d'eines. Aquest control posseeix dos jocs de botons amunt/avall. El primer estarà disponible per a les primeres 83 passes de temps, una a una. El segon saltarà a la següent unitat de temps major (o menor), el que us permetrà realitzar canvis més grans de passes de temps d'una manera ràpida.

La podeu establir seleccionant Estableix data i hora... en el menú Temps, o bé prement la icona temps en la barra d'eines. La finestra Estableix data i hora usa un estri estàndard de &kde; per a seleccionar la data, junt a dues caixes incrementals per a establir l'hora i els minuts. Si voleu tornar a sincronitzar el rellotge de la simulació amb el de la CPU, simplement seleccioneu Estableix l'hora a Ara des del menú Temps.

&kstars; pot acceptar dates molt antigues, fins i tot més enllà dels límits imposats per QDate. A l'actualitat, podeu establir dates entre els anys -50.000 i +50.000. Encara més. Està previst que s'ampliï dit interval en futures versions. No obstant, tingueu en compte que la precisió de la simulació es veurà més afectada quant més remota sigui la data a examinar. Això resulta especialment cert per a les posicions dels cossos en el sistema solar.

## La finestra de configuració de &kstars;

La finestra de configuració de &kstars; us permetrà modificar un ampli rang d'opcions de configuració. Hi podeu accedir amb la icona de la barra d'eines configura, o seleccionant des del menú Arranjament l'opció Configura &kstars;.... La finestra es representa a sota: Finestra de configuració de &kstars; Finestra de configuració de &kstars;

La finestra Configura &kstars; està dividida en set pàgines: Catàlegs, Sistema solar, Satèl·lits, Guies, Colors, Xplanet i Avançat.

A la pàgina Catàlegs podeu determinar quins catàlegs d'objectes seran mostrats en el mapa. La secció Estels us permet establir el «limit de la magnitud més feble» per als estels, i el limit de la magnitud per a mostrar els noms i/o magnitud dels estels. A sota de la secció estels hi ha la secció Objectes del cel profund, que controla se es mostren diversos catàlegs d'objectes no estel·lars. Per omissió, la llista inclou els catàlegs Messier, NGC i IC. També n'hi podeu afegir prement el botó Importa un catàleg o Carrega un catàleg.... Per a instruccions més detallades sobre com preparar un fitxer de dades de catàleg mireu el fitxer `README.customize` que es distribueix amb &kstars;.

A la pàgina Sistema solar, podreu especificar si es mostraran el Sol, la Lluna, els planetes, els cometes i els asteroides, i si els principals cossos seran dibuixats com a cercles o amb imatges reals. També podreu decidir si els cossos del sistema solar tindran adjuntades etiquetes de nom i controlar quants cometes i asteroides tindran etiquetes de nom. Hi ha una opció per a adjuntar automàticament una «traça orbital» temporal sempre que es segueixi a un cos del sistema solar i una altra per a decidir si el color de la traça del planeta s'ha de desfer dins del color de fons del cel.

La pàgina Guies us permetrà decidir si mostrar certs objectes (&ead; línies de les constel·lacions, el contorn de la Via Làctia, l'equador celest, l'eclíptica, la línia de l'horitzó i el terra opac. També podreu triar si voleu veure els noms llatins de les constel·lacions, les abreviatures IAU estàndards de tres lletres o els noms de les constel·lacions emprant la vostra llengua local.

La pàgina Colors us permetrà establir l'esquema de color i definir esquemes de color personalitzats. La pestanya es divideix en dos plafons:

El plafó de l'esquerra mostra una llista de tots els elements disponibles amb colors ajustables. Feu clic a sobre de qualsevol element per a llevar una finestra per ajustar el color. Sota la llista hi ha la caixa de selecció Mode de color de les estrelles. Per omissió, &kstars; les dibuixa amb un tint de color realista segons el tipus espectral de l'estrella. De tota manera, també podeu triar el dibuixar-les com a cercles blancs, negres o roigs sòlids. Si esteu usant els colors realistes, podreu establir el nivell de saturació dels colors de les estrelles amb la caixa incremental Intensitat del color de l'estrella.

El plafó dret llista els esquemes de color definits. Hi ha quatre esquemes predefinits: l'esquema Colors per omissió, la Carta estel·lar, la qual empra estrelles negres sobre un fons blanc, la Visió nocturna, la qual només empra capes de roig per a protegir la visió adaptada a l'obscuritat i la Lluna nova, un tema més realista i obscur. Addicionalment, podeu desar els ajustaments actuals com a un esquema de color a mida clicant el botó Desa els colors actuals. Se us demanarà per un nom per al nou esquema i aleshores aquest apareixerà a la llista en totes les sessions futures de &kstars;. Per a eliminar a un esquema personalitzat, simplement ressalteu-lo en la llista i premeu el botó Elimina esquema de color.

Per a una explicació detallada de les opcions a la pàgina INDI veure la secció Configurar INDI.

La pàgina Avançat proveeix un acurat control sobre els comportaments més subtils de &kstars;.

La caixa de selecció Corregeix per a la refracció atmosfèrica controla si les posicions dels objectes estan corregides per als efectes de l'atmosfera. A causa que aquesta és una clofolla esfèrica, la llum de l'espai exterior és «doblegada» en passar a través de l'atmosfera cap als nostres telescopis o ulls en la superfície. Dit efecte és més pronunciat per als objectes a prop de l'horitzó i realment canvia les prediccions de sortida/posta o temps establerts per als objectes en uns quants minuts! De fet, quan «veieu» una posta de Sol, la posició real d'aquest ja està ven bé per sota de l'horitzó, a efectes de la refracció atmosfèrica sembla com si el Sol encara estigués en el cel! Tingueu present que la refracció atmosfèrica mai serà aplicada si esteu emprant coordenades equatorials.

La caixa de selecció Usa la transició animada controla com mostrar els canvis quan se selecciona una nova posició del focus en el mapa. Per omissió, veureu al cel moure's o anar «transitivament» cap a la nova posició; si heu deseleccionat aquesta opció, la vista «saltarà» immediatament cap a la nova posició del focus.

Si la caixa de selecció Adjunta etiqueta a l'objecte centrat està seleccionada, aleshores s'adjuntarà automàticament una etiqueta de nom a un objecte quan aquest sigui seguit pel programa. L'etiqueta serà eliminada quan l'objecte ja no sigui seguit. Tingueu present que també podreu adjuntar manualment una etiqueta persistent de nom a qualsevol objecte amb el seu menú emergent.

Hi ha tres situacions en que &kstars; haurà de tornar a dibuixar la vista del cel molt ràpidament: quan se selecciona una nova posició del focus (i Usa la transició animada està seleccionat), quan s'arrossega el cel amb el ratolí i quan la passa de temps es molt gran. En aquestes situacions, les posicions de tots els objectes hauran de ser recomputats el més ràpidament possible, el qual pot suposar una considerable càrrega sobre la CPU. Si la CPU no pot continuar amb la demanda, aleshores la vista apareixerà inactiva o desigual. Per a mitigar-ho, &kstars; ocultarà certs objectes durant aquestes situacions, sempre que la caixa de selecció Oculta els objectes en moure estigui seleccionada. El temps sobre el que els objectes restaran ocults es determinat per la caixa incremental Oculta també si l'escala de temps és major que:. Podreu especificar els objectes que s'hauran d'ocultar en la caixa de grup Configura els objectes a ocultar.

## Personalitzar la vista

Hi ha diverses maneres de modificar la pantalla segons les vostres preferències.

- Seleccioneu un esquema de color diferent en el menú Arranjament Esquemes de color. Hi ha quatre esquemes de color preestablerts, i també és possible establir esquemes de color personalitzats en la finestra Configura &kstars;.

- Mostra o culta les barres d'eines des del menú Arranjament Barres d'eines mostrades. Com la majoria de les barres d'eines de KDE, també es poden arrossegar per la pantalla i fixar-les a qualsevol vora de la finestra, fins i tot separar-les completament d'aquesta si no estan bloquejades.

- Mostra o oculta els rètols informatius des del menú Arranjament Rètols informatius. A més, podeu manipular els tres rètols informatius amb el ratolí. Cadascun dels rètols conté línies addicionals de dades que resten ocultes per omissió. Podeu canviar-ne la «visibilitat» fent doble clic sobre seu. També és possible canviar-ne la ubicació arrossegant-lo amb el ratolí. Quan un rètol arriba a tocar la vora d'una finestra, serà «adherida» a aquesta quan es modifiqui la grandària de la finestra.

- Escolliu un «símbol de CV» usant el menú Arranjament Símbols de CV. CV és un acrònim per a «camp de visió». Es dibuixarà un símbol de camp de visió al centre de la finestra per a indicar cap a on apunta la pantalla. Els distints símbols disposen de mides angulars diferents; en podeu usar un per a mostrar com seria la vista a través d'un telescopi en concret. Per exemple, si escolliu el camp de visió «Prismàtics 7x35», es dibuixarà un cercle a la pantalla amb un diàmetre de 9,2 graus; aquest és el camp de visió per a uns prismàtics 7x35.

  Podeu definir els vostres propis símbols de CV (o modificar-ne els existents) usant l'element de menú Edita els símbols CV, el qual ens oferirà l'editor de CV:

  Editor de símbols del camp de visió
  Editor de símbols CV

  La llista dels símbols de CV definits es mostra a l'esquerra. A la dreta es troben els botons per afegir-ne un de nou, editar les propietats del seleccionat i eliminar-lo de la llista. Tingueu en compte que també podeu modificar o eliminar els quatre símbols predefinits (si els elimineu tots els predefinits es restauraran la propera vegada que inicieu &kstars;). A sota d'aquests tres botons es troba la pantalla de vista prèvia gràfica que mostra el símbol seleccionat a la llista. Quan premeu algun dels botons Nou... o Edita..., s'obrirà la finestra Nou indicador de CV:

  Nou símbol del camp de visió
  Nou indicador de CV

  Aquesta finestra us permet modificar les quatre propietats que defineixen un símbol de CV: nom, camp visual, forma i color. La distància focal d'aquest la podeu introduir directament en la caixa d'edició Camp visual, o podeu usar les pestanyes Ocular/Càmera per a calcular l'angle del camp de visió, indicant-hi les dades de la vostra configuració de telescopi/ocular o telescopi/càmera. Les quatre formes disponibles son: cercle, quadrat, punts de mira i ulls. Una vegada especificat, premeu D'acord, i el símbol apareixerà a la llista predefinida. També restarà disponible des del menú Arranjament Símbols de CV.