# Preguntes i respostes

&reporting.bugs; &updating.documentation;

Què és la icona de &kstars;?

La icona de &kstars; és un sextant, un telescopi de mà que usaven els navegants per a la navegació en vaixells quan les estrelles eren importants per a la navegació. Reconeguen acuradament la posició de les estrelles, el navegant podia obtenir una estimació aproximada de la longitud i latitud del vaixell.

Què signifiquen els diferents símbols per als objectes del cel profund?

El símbol indica el tipus d'objecte:

- cercle puntejat: Cúmul obert

- cercle creuat: Cúmul globular

- quadrat: Nebulosa gasosa

- diamant: Restes d'una supernova

- cercle amb línies externes: Nebulosa planetària

- el·lipse: Galàxia

Què signifiquen els diferents colors dels objectes del cel profund?

Generalment, els diferents colors indiquen a quin catàleg pertany l'objecte (Messier, NGC o IC). Així i tot, alguns objectes tenen un color diferent, el qual ens indica que hi ha imatges extra disponibles en el menú emergent (el color per omissió per als «extres» és el roig).

Per què hi ha moltes més ciutats dels EUA que dels altres països?

Quan hem iniciat el &kstars; no hem aconseguit trobar bases de dades de longituds i latituds que cobreixin tot el globus de forma equitativa. De tota manera, la comunitat del &kstars; està resolent ràpidament aquest problema! Estem rebent llistes de ciutats de molts usuaris al voltant del món. Si podeu contribuir en aquest esforç, si us plau envieu-nos la vostra llista de ciutats i coordenades.

He afegit una ubicació a mida al &kstars; que ja no vull més. Com l'elimino del programa?

Haureu d'editar el fitxer `~/.kde/share/apps/kstars/mycities.dat` i eliminar la línia d'ubicació d'aquest fitxer.

Per què no es pot mostrar el terra en usar coordenades equatorials?

La resposta curta. Es tracta d'una limitació temporal. Hi ha un problema amb la construcció del polígon de farciment que representa el terra en el mode equatorial. Malgrat tot, no té gaire sentit dibuixar el terra en coordenades equatorials, motiu pel que aquest problema té una prioritat baixa.

Per què alguns objectes desapareixen quan desplaço la vista?

Quan la vista està en moviment, &kstars; ha de tornar a calcular les coordenades dels píxels de tots els objectes en la seva base de dades, el qual implica forts càlculs de trigonometria. Quan desplaceu la vista (ja sigui amb les tecles de cursor o arrossegant-la amb el ratolí), la vista es torna lenta i poc precisa, per culpa que l'ordinador no pot realitzar totes les operacions que se li demanen. En excloure molts dels objectes, l'ordinador redueix aquesta càrrega i el desplaçament és molt més ràpid i suau. Seguint aquest plantejament podeu desactivar aquesta opció a la finestra Configura &kstars; o fins i tot personalitzar quins objectes s'ocultaran.

No entenc alguns dels termes emprats a &kstars;. A on puc aprendre més a sobre de l'astronomia que ofereix el programa?

El Manual de &kstars; inclou el Projecte AstroInfo, una sèrie d'articles curts i relacionats sobre temes d'astronomia que es poden explorar i il·lustrar amb &kstars;. AstroInfo és un esforç de la comunitat, com GNUpedia o Everything2. Si desitgeu col·laborar amb AstroInfo, uniu-vos a la nostra llista de correu: kstars-devel@kde.org.

Vull que &kstars; s'iniciï amb una data i hora diferents de les del rellotge del sistema. És això possible?

Sí; per a fer-ho useu l'argument «--date», seguit per una cadena que contingui una data com «1976-07-04 12:30:00».

Vull que &kstars; s'iniciï amb el rellotge de simulació en pausa. És això possible?

Sí; per a fer-ho simplement afegiu l'argument «--paused» a la línia d'ordres.

Quina precisió té &kstars;?

&kstars; és força precís, però (encara) no ho és tot el que podria. El problema dels càlculs de gran precisió és que s'ha de tenir en compte molts factors complicats. Si no sou un astrònom professional, és probable que mai tingueu problemes amb aquesta precisió.

Aquesta és una llista d'alguns dels factors més complicats que limiten la precisió del programa:

- Les posicions dels planetes només són precises en dates que no difereixin en més de 4.000 anys de l'època actual. Les posicions dels planetes es calculen emprant una anàlisis de tipus Fourier de les seves òrbites, en funció del que s'ha observat en els segles passats. A l'escola vàrem aprendre que els planetes segueixen òrbites el·líptiques simples al voltant del Sol, però això no és del tot cert. Ho seria si tan sols tinguéssim un sol planeta en el sistema solar, i si el Sol i el planeta fossin objectes puntuals. A la realitat, els planetes estan constantment tibant entre si, pertorbant lleugerament les òrbites, a més que els efectes de la marea indueixen a balandreigs precesionals. De fet, anàlisis recents suggereixen que les òrbites dels planetes fins i tot podrien no ser estables a llarg plaç (&pex; milions o mil milions d'anys). Com a regla general, podeu esperar que la posició d'un planeta tingui una desviació d'uns pocs segons d'arc entre les dates -2.000 i 6.000.

  Plutó és l'excepció a això; la seva posició és potser deu vegades menys precisa que la dels altres planetes. Encara així, en dates properes a l'època actual, es pot assumir que la seva precisió està al voltant d'un segon d'arc.

  La posició de la Lluna és probablement la més dificultosa de predir a alta precisió. Això es deu a que el seu moviment està força pertorbat per la Terra. També, atès que està molt propera, fins i tot els efectes més mínims que serien indetectables en cossos més distants són perfectament notables en la Lluna.

  Els objectes amb una pitjor precisió en el programa són els cometes i els asteroides. Emprem un model orbital molt simplista que no inclou la pertorbació per part de tercers. De manera que, tan sols és pot confiar en dates properes a l'època present. Fins i tot per a l'època present es pot esperar una desviació en els cossos petits de l'ordre de 10 segons d'arc o més.

Perquè necessito descarregar un catàleg NGC/IC millorat i imatges d'objectes Messier? Perquè no incloure-ho tot com a part de la distribució de &kstars;?

L'autor del catàleg NGC/IC descarregable l'han llicenciat amb la restricció que no es pot usar comercialment. Això no suposa cap problema. No obstant, és tècnicament contrari a la llicència de &kstars; (la GPL) el restringir l'ús d'aquesta manera. Hem eliminat les imatges d'objectes Messier de la distribució estàndard per dos motius: per a reduir la grandària de &kstars; i també a causa de motius similars concernents a la llicència de varies de les imatges. Les imatges incloses s'han comprimit significativament a una qualitat molt baixa qualitat en respecte a les originals, de manera que dubto que hi hagi un problema real de copyright, però he obtingut permis explícit dels autors de les imatges en qüestió per a poder-les usar (veieu el fitxer `README.images`). De tota manera, per estar-ne absolutament segurs, han estat eliminades de la distribució estàndard i s'ha marcat l'arxiu descarregable com a «lliure per a ús no comercial».

M'agraden les belles imatges que he descarregat amb &kstars; i desitjo compartir-les amb la resta del món. Puc publicar un calendari que les inclogui (o existeix alguna restricció sobre el seu ús)?

Això depen, però la majoria impedeixen el seu ús comercial. La barra d'estat del visor d'imatges hauria de contenir informació sobre el propietari del seu copyright i sobre les seves restriccions d'ús. Com a regla general, qualsevol cosa publicada per la NASA és de domini públic (incloses totes les imatges del HST -Hubble-). Per a la resta, podreu assumir amb seguretat que no es poden usar comercialment sense permis. En caso de dubte, contacteu directament amb el propietari del copyright de la imatge.

Puc contribuir en versions futures de &kstars;?

Sí, definitivament! Introduïu-vos vosaltres mateixos a la nostra llista de correu: kstars-devel@kde.org. Si desitgeu ajudar amb la programació, descarregueu-vos l'última versió GIT de &kstars; del codi i submergiu-vos-hi. Trobareu diversos fitxers «README» d'ajuda amb explicacions sobre els subsistemes del codi. Si necessiteu idees per a començar a treballar, consulteu el fitxer «TODO». Podeu enviar els pedaços a la llista de correu «kstars-devel» i consultar-hi qualsevol dubte que pugueu tenir quant al codi amb total llibertat.

Si preferiu no programar, sempre podeu ajudar-nos amb les traduccions (i18n), documentació, articles de AstroInfo, enllaços URL, informes d'error i desitjos de característiques.