&traductor.Antoni.Bella;

# Les entrades del menú

## El menú Fitxer

&Ctrl;N Fitxer Nou

  Aquesta ordre inicia un nou document en la finestra d'edició. En la llista de Documents a l'esquerra del nou fitxer s'anomena Sense títol.

&Ctrl;O Fitxer Obre...

  Mostra un diàleg estàndard Obre fitxer de &kde;. Utilitzeu la vista de fitxer per seleccionar el que voleu obrir i feu clic a Obre per obrir-lo.

Fitxer Obre recent

  Aquesta és una drecera per a obrir els últims documents desats. Fent clic sobre aquest element s'obre una llista al costat del menú amb diversos fitxers desats recentment. Fent clic sobre un fitxer en concret farà que s'obri en el &kappname; -si el fitxer encara resideix en el mateix lloc-.

Fitxer Obre amb

  Aquest submenú presenta una llista d'aplicacions conegudes per a manejar el tipus MIME del document actual. Activar una entrada obrirà el document actual amb aquesta aplicació.

  A més, una entrada Altres... carrega altres ordres obrint un diàleg que us permetrà seleccionar una altra aplicació per obrir el fitxer actiu. El fitxer a més restarà obert en &kate;.

&Ctrl;S Fitxer Desa

  Aquesta ordre desa el vostre fitxer. Useu-lo tot sovint. Si el fitxer està Sense títol, aleshores Desa es transforma en Desa com a....

Fitxer Desa com a...

  Nomena i reanomena fitxers amb aquesta ordre. Inicia el diàleg de desar fitxers. Aquest funciona com ho fa el diàleg d'obrir fitxers. El podeu usar per a navegar pel sistema de fitxers, previsualitzar-los, o filtrar la vista de fitxers amb màscares de fitxer.

  Introduïu el nom que voleu donar al fitxer que esteu desant en la caixa combo de localització i premeu el botó Bé.

&Ctrl;L Fitxer Desa-ho tot

  Aquesta ordre desa tots els fitxers modificats que són oberts.

F5 Fitxer Recarrega

  Torna a carregar el fitxer actiu. Aquesta ordre és útil si un altre programa o procés ha canviat el fitxer mentre el teníeu obert en &kate;.

Fitxer Actualitza-ho tot

  Torna a carregar tots els fitxers oberts.

Fitxer Tanca els orfes

  Tanca tots els documents de la llista de fitxers que no es poden tornar a obrir a l'inici, perquè ja no són accessibles.

&Ctrl;P Fitxer Imprimeix...

  Imprimeix el fitxer actiu.

&Ctrl;W Fitxer Tanca

  Aquesta ordre tanca el fitxer actiu. Si heu fet canvis que no han estat desats, se us demanarà desar el fitxer abans que &kate; el tanqui.

Fitxer Tanca un altre

  Tanca tots els altres documents oberts.

Fitxer Tanca-ho tot

  Aquesta ordre tanca tots els fitxers que tingueu oberts en &kate;.

&Ctrl;Q Fitxer Surt

  Aquesta ordre tanca el &kate; i qualsevol fitxer que estiguéssiu editant. Si heu realitzat canvis en algun dels fitxers que estàveu editant i que encara no han estat desats, se us demanarà si els voleu desar.

## El menú Edita

El menú Edita conté una varietat d'ordres, totes per a treballar amb el document actiu.

### Les entrades del menú

&Ctrl;Z Edita Desfés

  Desfà l'última ordre d'edició (escriure, copiar, tallar, &etc;).

  Si s'habilita el desfer agrupat, es poden desfer diverses ordres d'edició de forma simultània, com escriure en caràcters.

&Ctrl;&Maj;Z Edita Refés

  Refà l'última passa desfeta.

&Ctrl;X Edita Talla

  Elimina el text seleccionat, si n'hi ha, i col·loca una còpia de dit text en el porta-retalls.

&Ctrl;C Edita Copia

  Copia el text seleccionat (si n'hi ha) al porta-retalls.

&Ctrl;V Edita Enganxa

  Copia el primer element en el porta-retalls a l'editor situant-lo en la posició del cursor.

  Si Sobreescriure la selecció està habilitat, el text enganxat sobreescriurà la selecció, si n'hi ha.

&Ctrl;A Edita Selecciona-ho tot

  Selecciona tot el text en l'editor.

&Ctrl;&Maj;A Edita Deselecciona

  Deselecciona el text seleccionat en l'editor (si n'hi ha).

&Ctrl;&Maj; B Edita Mode selecció per blocs

  Canvia el mode de selecció. Quan el mode de selecció sigui «BLOC», podreu fer seleccions verticals, &pex;, seleccionar des de la columna 5 a la 10 en les línies 9 a la 15.

  La barra d'estat mostra l'estat actual del mode de selecció, be «LÍNIA» o «BLOC».

&Ctrl;V Edita Mode d'entrada del Vi

  Canvia a una visió com vi, el mode manera d'edició. Aquesta mode suporta les ordres més utilitzades i els moviments del mode normal i visual del vim i té una barra d'estat opcional per al mode vi. Aquesta barra d'estat mostra les ordres mentre s'estan introduint, la seva sortida i el mode actual. El comportament d'aquest mode es pot configurar a la secció Mode d'entrada del vi de la pàgina Edició de diàleg de configuració de &kappname;.

Insert Edita Mode sobreescriure

  Canvia entre els modes Insereix/Sobreescriu. Quan el mode és INS, inseriu els caràcters on està el cursor. Quan el mode és SOB, els caràcters escrita substituiran als caràcters actuals, si el cursor es col·loca abans de qualsevol caràcter. La barra d'estat mostra l'estat actual del Mode sobreescriure, ja sigui INS o SOB.

&Ctrl;F Edita Cerca...

  Inicia la barra de cerca incremental per a permetre cercar text en el document editat.

F3 Edita Cerca següent

  Va endavant fins la següent coincidència de l'últim text o expressió regular que s'hagi cercat, començant des de la posició del cursor.

&Maj;F3 Edita Cerca anterior

  Va enrere fins la següent coincidència de l'últim text o expressió regular que s'hagi cercat, començant des de la posició del cursor.

&Ctrl;R Edita Substitueix...

  Inicia el diàleg de substituir per a substituir una o més instàncies d'un text definit amb quelcom diferent.

&Ctrl;H Edita Cerca la selecció

  Cerca la següent ocurrència del text seleccionat.

&Ctrl;&Maj;H Edita Cerca la selecció cap enrere

  Cerca l'ocurrència anterior del text seleccionat.

&Ctrl;G Edita Vés a la línia...

  Inicia el diàleg Vés a la línia, permetent-vos introduir el número de la línia a la que voleu desplaçar-vos en el document.

## El menú Visualitza

El menú Visualitza us permet gestionar opcions específiques per a l'editor actiu, i per a gestionar els marcs.

### Elements de menú

Visualitza Finestra nova

  Obre una altra instància de &kate;. La nova instància serà idèntica a la instància prèvia.

&Alt;Cursor esquerre Visualitza Enrere

  Obre el document que es mostra per sobre del document obert actualment a la llista de documents.

&Alt;Cursor dret Visualitza Endavant

  Obre el document que es mostra per sota del document obert actualment a la llista de documents.

&Alt;A Visualitza Mostra els actius

  Mostra el document obert actualment a la llista de documents.

&Maj;F8 Visualitza Divideix la vista Vista dividida anterior

  Dóna el focus a la vista de document anterior, si teniu dividida l'àrea d'edició en més vistes.

F8 Visualitza Divideix la vista Vista dividida següent

  Dóna el focus a la vista de document següent, si teniu dividida l'àrea d'edició en més vistes.

&Ctrl;&Maj;L Visualitza Divideix la vista Divideix en vertical

  Aquesta opció dividirà el marc (que podrà ser l'àrea d'edició principal) en dos marcs de la mateixa mida, el nou a l'esquerra de l'actual. El nou marc serà l'actiu, i mostrarà el mateix document que l'antic.

  Veure també Treballar amb el MDI de &kate;.

&Ctrl;&Maj;T Eines Divideix la vista Divideix horitzontal

  Divideix el marc actual (que pot ser l'àrea principal d'edició) en dos marcs d'igual mida, el nou a la part inferior. El nou marc obtindrà el focus, i mostrarà el mateix document que l'antic.

  Veure també Treballar amb el MDI de &kate;.

&Ctrl;&Maj;R Visualitza Divideix la vista Tanca la vista actual

  Tanca el marc actiu. Aquesta opció estarà deshabilitada si tan sols hi ha un marc (l'àrea principal d'edició).

  Al tancar-se un marc mai es tanca un document, si no que romà disponible en el menú Visualitza, així com en la llista de fitxers.

  Veure també Treballar amb el MDI de &kate;.

Visualitza Vistes d'eina
  &Ctrl;&Alt;&Maj;F Visualitza Vistes d'eina Mostra la barra lateral

    Mostra o oculta les files de botons de la barra lateral. Als estris de contingut de la barra lateral no els afecta aquesta ordre, qualsevol barra lateral que sigui visible romandrà visible, i també podeu assignar dreceres a aquestes ordres.

  Visualitza Vistes d'eina Mostra Documents

    Mostra o oculta la presència de la llista de Documents al &kate;.

  Visualitza Vistes d'eina Mostra Terminal

    Mostra o oculta la presència de l'emulador de terminal encastat.

    Quan s'activa la primera vegada, es crearà el terminal.

    Quan es mostra l'emulador de terminal, aquest obtindrà el focus, de manera que pugueu començar a introduir ordres immediatament. Si l'opció Sincronitza automàticament el terminal amb el document actual quan sigui possible està habilitada en la pàgina Terminal del diàleg principal de configuració, la sessió de l'intèrpret d'ordres es situarà en el directori del document actiu, si aquest és un fitxer local.

    Aquest element de menú és mostrat pel connector Vista del terminal, el qual està habilitat per omissió.

F7 Visualitza Canvia a la línia d'ordres

  Aquesta ordre canvia la presentació a la línia d'ordres encastada.

Visualitza Mostra la consola del JavaScript

  Això obre una vista eina que us permetrà executar codi Javascript de forma interactiva. Per més informació, consulteu Ampliar el &kate; amb scripts.

Visualitza Esquema

  Aquest menú llista els esquemes disponibles. Aquí el podeu canviar per a la vista actual. Per a canviar l'esquema per omissió necessitareu usar la pàgina Tipus de lletra i colors del diàleg de configuració.

F10 Visualitza Ajust de paraules dinàmic

  Canvia l'ajust de paraules dinàmic en la vista actual. L'ajust de paraules dinàmic fa que tot el text es mostri en la vista visible sense necessitat de desplaçament horitzontal per a visualitzar una línia real en més línies sempre que sigui necessari.

Visualitza Indicadors d'ajust de paraules dinàmic

  Escull quan i com es mostraran els indicadors d'ajust dinàmic de paraules. Tan sols estarà disponible si l'opció Ajust de paraules dinàmic està marcada.

Visualitza Mostra marcadors d'ajust de paraules estàtic

  Mostra o oculta una línia vertical indicativa de la posició de l'ajust d'amplada tal com s'ha configurat en el diàleg de configuració. Aquesta característica necessita que useu un tipus de lletra d'amplada fixa.

F6 Visualitza Mostra la vora de la icona

  Aquest element és un commutador. Si està marcat farà visible una bora d'icona en el costat esquerre de l'editor actiu, i viceversa.

F11 Visualitza Mostra els números de les línies

  Aquest element és un commutador. Si està marcat crearà un plafó al costat esquerre de l'editor actiu mostrant els números de línia del document visible, i viceversa.

Visualitza Mostra les marques de la barra de desplaçament

  Mostra i oculta la visualització de punts (i altres marques) en la barra de desplaçament vertical. Quan està habilitada, les marques es representen per una línia fina en el color de marca de la barra de desplaçament. Fent clic amb el botó del mig en les línies, es desplaçarà la vista a la posició més propera a la marca.

F9 Visualitza Mostra marcadors plegables

  Mostra o oculta el plafó de marques de plegat en la part esquerra de la vista. Consulteu Usar el plegat de codi.

Plegat de codi
  &Ctrl; &Maj;- Contrau al nivell superior

    Contrau totes les regions al nivell superior en el document.

  &Ctrl; &Maj;+ Expandeix el nivell superior

    Expandeix totes les regions de nivell superior en el document.

  &Ctrl; - Contrau a un nivell local

    Contrau la regió més propera al cursor.

  &Ctrl; + Expandeix a un nivell local

    Expandeix la regió més propera al cursor.

Augmenta el tipus de lletra

  Augmenta la mida del tipus de lletra a visualitzar.

Minva el tipus de lletra

  Minva la mida del tipus de lletra a visualitzar.

## El menú Punts

El menú Punts us permet treballar amb els punts en el document actualment actiu.

A sota de les entrades aquí descrites, hi haurà disponible una entrada per a cada punt en el document actiu. El text estarà format per les primeres paraules de la línia marcada. Escolliu un element per a moure el cursor cap al començament de la línia. L'editor es desplaçarà fins que la línia sigui visible.

### Elements de menú

&Ctrl;B Punts Estableix punt

  Estableix o elimina un punt en la línia actual del document actiu (si hi és, s'elimina, si no hi és l'estableix).

Punts Neteja tots els punts

  Neteja (elimina) tots els punts en el document actiu.

&Alt; Re Pàg Punts Anterior

  Desplaçarà el cursor al començament de la línia anterior amb un punt. El text de l'element del menú inclourà el número de línia i la primera part del text d'aquesta. Aquest element tan sols estarà disponible quan hi hagi un punt en una línia per sobre del cursor.

&Alt; Av Pàg Punts Següent

  Desplaçarà el cursor al començament de la següent línia amb un punt. El text de l'element del menú inclourà el número de línia i la primera part del text d'aquesta. Aquest element tan sols estarà disponible quan hi hagi un punt en una línia per sota del cursor.

## El menú Sessions

Aquest menú conté entrades per a l'ús i la gestió de les sessions a &kate;. Per a obtenir més informació, consulteu Usar sessions.

Sessions Nova

  Crea una nova sessió buida. Tots els fitxers actualment oberts seran tancats.

Sessions Obre la sessió...

  Obre una sessió existent. El diàleg de selecció de sessions es mostra per a deixar-vos escollir-ne una.

Sessions Obre ràpidament una sessió

  Aquest submenú us permet obrir una sessió existent.

Sessions Desa la sessió

  Desa la sessió actual. Si la sessió és anònima, se us demanarà un nom.

Sessions Desa la sessió com a...

  Desa la sessió actual amb un nou nom. Se us demanarà el nom a usar.

Sessions Gestiona les sessions...

  Mostra el diàleg de Gestió de sessions el qual us permetrà reanomenar i esborrar sessions.

## El menú Eines

Eines Conducte al terminal

  Envia el text seleccionat cap a l'emulador de terminal encastat. No s'afegirà nova línia després del text. Aquest element de menú és mostrat pel connector Vista del terminal, el qual està habilitat per omissió.

Eines Sincronitza el terminal amb el document actual

  Això farà que el terminal encastat faci `cd` al directori del document actiu quan sigui llançat i quan un nou document obtingui el focus. Aquest element de menú també serà mostrat pel connector Vista del terminal.

Eines [Focus al/Treu el focus del] terminal

  Canvia el focus des del document actual al terminal i viceversa. Aquest element de menú és mostrat pel connector Vista del terminal, el qual està habilitat per omissió.

Eines Mode de sols lectura

  Estableix el document actual al mode de tan sols lectura. Això evita que es pugui afegir text o canvis en el format del document.

Eines Mode

  Escolliu l'esquema de tipus de fitxer que preferiu per al document actiu. Aquest sobreescriu el mode de tipus de fitxer establert globalment a Arranjament Configura &kate;... en la pestanya Tipus de fitxer tan sols per al document actual.

Eines Ressaltat

  Escolliu l'esquema de ressaltat que preferiu per al document actiu. Això sobreescriurà el mode de ressaltat establert globalment a Arranjament Configura &kate;... tan sols per al document actual.

Eines Sagnat

  Escolliu l'estil de sagnat que voleu per al vostre document actiu. Això sobreescriurà el mode de sagnat establert globalment a Arranjament Configura &kate;... tan sols per al vostre document actual.

Eines Codificació

  Podeu sobreescriure la codificació establerta per omissió a Arranjament Configura &kate;... en la pàgina Obre/Desa per a establir una codificació diferent per al vostre document actual. La codificació aquí assignada tan sols serà vàlida per al vostre document actual.

Eines Fi de línia

  Escolliu el mode de final de línia preferit per al document actiu. Això sobreescriu el mode de final de línia configurat globalment a Arranjament Configura &kate;... tan sols per al vostre document actual.

Eines Afegeix una marca d'ordre de byte (BOM)

  Seleccionant aquesta acció de forma explícita, podeu afegir una marca d'ordre de bytes pels documents codificats amb unicode. La marca d'ordre de bytes (BOM) és un caràcter Unicode utilitzat per indicar l'ordre dels bytes d'un fitxer de text o un flux, per obtenir més informació, vegeu La marca d'ordre de byte.

Eines Scripts

  Aquest submenú conté una llista de totes les accions dels script. La llista es pot modificar per escriure scripts propis. D'aquesta manera, el &kate; es pot estendre amb les eines definides per l'usuari.

&Ctrl;Espai Eines Invoca la compleció d'ordres

  Invoca manualment la compleció d'ordres, usant normalment una drecera limitada a aquesta acció.

Eines Compleció de paraules

  Reutilitza la paraula de més avall (&Ctrl; 9) i Reutilitza la paraula de més amunt (&Ctrl; 8) completen el text escrit actualment mitjançant la cerca de paraules similars cap enrere o cap endavant des de la posició actual del cursor. Compleció d'ordres fa aparèixer una caixa de compleció amb les entrades coincidents.

&Ctrl;&Maj;O Eines Verificació automàtica d'ortografia

  Quan està habilitat, el text mal escrit és subratllat en el document sobre la marxa.

Eines Ortografia...

  Inicia el programa de correcció ortogràfica -un programa dissenyat per ajudar a l'usuari a corregir qualsevol error ortogràfic-. Fent clic en aquesta entrada s'iniciarà el corrector i apareixerà un diàleg a través del qual podreu controlar el procés. Hi ha quatre configuracions alineades verticalment en el centre del diàleg amb les seves corresponents etiquetes a l'esquerra. Començant per dalt són:

  Paraula desconeguda:

    Aquí el corrector ortogràfic indicarà la paraula a considerar. Això succeeix quan el corrector troba una paraula que no troba en el seu diccionari -un fitxer contenint una llista de paraules correctes contra les que comparar cada paraula en l'editor-.

  Substitueix amb:

    Si el corrector troba alguna paraula similar en el seu diccionari aquesta serà la primera en llistar-se. L'usuari pot acceptar el consell, escriure la seva pròpia correcció, o escollir un consell diferent des de la següent caixa de text.

  Idioma:

    Si heu instal·lat múltiples diccionaris, aquí podreu seleccionar quin diccionari/idioma haurà d'usar-se.

  Sobre la part dreta del diàleg es troben sis botons que permeten a l'usuari controlar el procés de correcció ortogràfica. Aquests són:

  Afegeix al diccionari

    El prémer aquest botó afegirà la Paraula desconeguda: al diccionari del corrector. Això voldrà dir que en el futur el corrector considerarà sempre aquesta paraula com a correcta.

  Suggereix

    El corrector llistarà aquí una sèrie de possibles substitucions per a la paraula que s'estigui considerant. Fer clic sobre una farà que aquesta paraula s'introdueixi en la caixa Substitueix amb:.

  Substitueix

    Aquest botó substituirà la paraula que s'estigui considerant en el document amb la paraula en la caixa Substitueix amb:.

  Substitueix-ho tot

    Aquest botó causarà que el corrector no tan sols substitueixi la Paraula desconeguda: actual, si no també que es substitueixi automàticament qualsevol altra aparició de la mateixa en el document.

  Ignora

    Activar aquest botó farà que el corrector continuï sense realitzar cap canvi.

  Ignora-ho tot

    Aquest botó indica al corrector que no faci res amb la Paraula desconeguda: actual i que ignori qualsevol altra aparició de la mateixa en la resta del document.

    Tan sols s'aplicarà a la correcció ortogràfica que s'estigui realitzant. Si s'executa altra vegada el corrector s'aturarà en la mateixa paraula.

  Hi ha tres botons més localitzats horitzontalment al llarg de la part inferior del diàleg de la correcció ortogràfica. Aquests són:

  Ajuda

    Invoca al sistema d'ajuda de &kde; iniciant-lo a les pàgines d'ajuda per aquest diàleg.

  Atura

    Aquest botó atura el procés de correcció ortogràfica, i torna al document.

  Cancel·la

    Aquest botó cancel·la el procés de correcció ortogràfica, anul·lant totes les modificacions, i tornant al vostre document.

Eines Ortografia (des del cursor)...

  Això inicia el programa de correcció ortogràfica però començant en la posició actual del cursor en comptes de a l'inici del document.

Eines Corregeix la selecció...

  Realitza la correcció ortogràfica de la selecció actual.

Eines Canvia el diccionari...

  Mostra un menú desplegable amb tots els diccionaris disponibles per a revisar l'ortografia a la part inferior de la finestra de l'editor. Això permet un canvi fàcil del diccionari de correcció ortogràfica, &pex;, per a la correcció ortogràfica automàtica de text en diferents idiomes.

Eines Neteja sagnat

  Neteja el sagnat per a la selecció actual o per a la línia en la que es trobi el cursor. El netejar el sagnat assegura que tot el text seleccionat segueixi el mode de sagnat que heu escollit.

Eines Alinea

  Causa una realineació de la línia actual o de les línies seleccionades usant el mode de sagnat i la configuració de sagnat en el document.

&Ctrl;D Eines Comenta

  Això afegeix un espai al començament de la línia en la que estigui el cursor de text o al començament del conjunt de les línies seleccionades.

&Ctrl;&Maj;D Eines Descomenta

  Això elimina un espai (si n'hi ha cap) del començament de la línia en la que estigui situat el cursor de text o des del començament del conjunt de les línies seleccionades.

&Ctrl;U Eines Majúscules

  Canvia a majúscules el text seleccionat o la lletra després del cursor.

&Ctrl;&Maj;U Eines Minúscules

  Canvia el text seleccionat o la lletra després del cursor a minúscules.

&Alt;&Ctrl;U Eines Capitalitza

  Capitalitza el text seleccionat o la paraula actual.

&Ctrl;J Eines Uneix línies

  Uneix les línies seleccionades, o la línia actual i la línia anterior amb un espai en blanc com a separació. Cercarà els espais en blanc amb els que unir les línies afectades.

Eines Aplica l'ajust de paraules

  Aplica l'ajust de línia estàtic en tot el document. Això vol dir que s'iniciarà automàticament una nova línia de text quan la línia excedeixi de la longitud especificada per l'opció Ajusta les paraules a: en la pestanya Edició a Arranjament Configura &kate;....

Els elements de menú per als connectors seleccionats es mostren al final d'aquest menú.

## El menú Arranjament

El menú Arranjament us permet canviar les propietats de la finestra principal, com mostrar/ocultar les barres d'eines, i proveeix accés als diàlegs de configuració.

Arranjament Mostra barra d'eines

  Quan està marcada, mostra una barra d'eines que es pot moure que conté botons per a iniciar ordres que s'usen amb certa freqüència. Si està desmarcada la barra d'eines restarà oculta.

Arranjament Mostra barra d'estat

  Quan se selecciona, es mostra una petita barra a la part inferior de l'editor que conté informació sobre l'estat del document actual. Si no se selecciona la barra d'estat restarà oculta.

Arranjament Mostra la ruta

  Si està seleccionada, mostra la ruta en la barra de títol (la seva ubicació en el sistema de fitxers) del document actual. Si està desmarcada la ruta restarà oculta.

&Ctrl;&Maj;F Arranjament Mode de pantalla completa

  Activa o desactiva el mode de pantalla sencera.

Arranjament Configura dreceres...

  Mostra el familiar diàleg de configuració per a les dreceres de teclat de &kde;.

Arranjament Configura barres d'eines...

  Mostra el familiar diàleg de configuració per a la barra d'eines de &kde;.

Arranjament Configura &kate;...

  Inicia el diàleg de configuració principal.

## El menú Ajuda

A més dels elements de menú estàndard de l'Ajuda de &kde; que es descriuen a continuació teniu entrades de menú per a mostrar la Pista del dia i la informació Quant al component d'edició.

&help.menu.documentation;