# Teclat

&Mike.McBride; &Mike.McBride.mail;
&Anne-Marie.Mahfouf; &Anne-Marie.Mahfouf.mail;
&traductor.Antoni.Bella;
29-06-2011
&kde; 4.7
KDE
Arranjament del sistema
teclat

Aquest mòdul us permet escollir el mode de funcionament del vostre teclat.

Hi ha tres pestanyes en aquest mòdul.

## La pestanya Maquinari

L'efecte que produeix la selecció d'aquestes opcions depèn de les característiques del maquinari del vostre teclat i del servidor X en el que s'està executant el &kde;. Per exemple, podeu trobar-vos amb que la tecla per a modificar el volum no produeix cap efecte perquè dita propietat no està disponible al vostre sistema.

Model de teclat:

  Aquí podeu configurar el model de teclat. Aquest ajust és independent de la distribució del teclat i es refereix al model de «maquinari», és a dir, la forma en que es va fabricar el teclat. Els teclats moderns que vénen amb l'ordinador en general tenen dues tecles extra i es coneixen com a models de «104 tecles», probablement sigui el que us cal si no sabeu quin tipus de teclat teniu.

BloqNúm en iniciar el KDE

  Sempre podeu escollir Activa o Desactiva el teclat numèric quan s'inicia el &kde; o podeu escollir que el &kde; deixi el teclat numèric com estava abans d'iniciar-se el &kde;.

Repetició de teclat

  Si està marcada aquesta opció, si premeu una tecla i la manteniu premuda es produeix el mateix caràcter repetidament fins que la deixeu anar. Pel que prémer una tecla i mantenir-la premuda tindrà el mateix efecte que prémer-la successivament.

  Gairebé tots els usuaris desitjaran tenir aquesta opció seleccionada, perquè facilita significativament la navegació per documents amb les tecles de les fletxes.

  Retard

    Aquesta opció us permet establir la demora després que es pressiona una tecla s'iniciarà la generació de codis de tecla.

  Velocitat

    Aquesta opció us permet establir la velocitat a la que es generen codis de tecla mentre es prem una tecla.

  Volum de clic de les tecles

    Si està suportada, aquesta opció us permetrà sentir clics audibles des dels altaveus de l'ordinador quan premeu alguna tecla. En essència, simula el «clic» d'una màquina d'escriure mecànica. Podeu modificar la intensitat del clic de les tecles arrossegant el botó lliscant. Establint el volum al 0% deshabilitareu el clic audible de les tecles.

    Escriviu alguns caràcters en la caixa de text Àrea de proves per verificar el volum que heu seleccionat.

    Molts ordinadors no acceptaran aquesta funció.

    Molt poques persona escolliran el seleccionar aquesta opció, ja que habitualment molesta a tothom que estiga en la mateixa habitació. Encara que, si enyoreu eres anteriors, això pot ajudar-vos a tornar a experimentar els càlids sentiments d'aquells dies passats.

## La pestanya Disposicions

Aquesta pestanya us permet escollir quines disposicions de teclat voleu utilitzar, si voleu l'indicador a la safata del sistema, com voleu canviar i quines dreceres utilitzareu.

Indicador de disposició

  Podeu optar per mostrar l'Indicador de disposició el qual mostrarà el nom iso de l'idioma a la safata del sistema. Podeu optar per mostrar l'indicador fins i tot si només teniu una disposició habilitada i es pot mostrar la bandera de l'idioma en comptes de només el codi ISO seleccionant Mostra la bandera.

Política de canvi

  Si seleccioneu Aplicació o Finestra com política de canvi, el canvi de la distribució de teclat només afectarà a l'aplicació o a la finestra actuals. Global canviarà la distribució de teclat globalment i Escriptori únicament farà el canvi per a l'escriptori virtual actual.

Dreceres per canviar la disposició

  Dreceres principals és una drecera per a les disposicions de canvi que són manejades per X.org. Dreceres de 3r nivell és una drecera per a canviar a un tercer nivell de la disposició activa (si en teniu), que és manejada per X.org. Només permet modificadors de dreceres. Drecera alternativa és una drecera per a canviar les disposicions que són manejades per &kde;. No és compatible amb només modificadors de dreceres i també pot no funcionar en algunes situacions (&pex;, si l'emergent està actiu o des de l'estalvi de pantalla).

Configura les disposicions

  Si marqueu Configura les disposicions podreu afegir i eliminar les disposicions de teclat per a canviar entre elles quan sigui necessari.

  En fer clic a Afegeix s'obrirà un diàleg en el qual podreu escollir la nova disposició de teclat que voleu afegir, així com la seva variant.

  Podeu ordenar els dissenys amb els botons amunt i avall, la que es trobi a dalt serà la per omissió.

Disposicions de reserva

  Aquesta opció només es pot habilitar si teniu més de dos disposicions.

  Les disposicions de reserva permeten alternar entre un petit nombre de disposicions amb facilitat, mantenint a mà més disposicions. Per exemple, podeu utilitzar tres idiomes: anglès, ucraïnès i alemany, però dos s'utilitzen sovint i un tercer només de tant en tant. En aquest cas es poden configurar dos disposicions principals (arranjament Nombre de disposicions principals: 2) i una per l'alemany com a recanvi -si les alterneu amb el teclat i el &BER; el canvi passarà entre les dues disposicions principals, però només sempre es podrà escollir la tercera amb el menú contextual-.

  Quan es tria la disposició de recanvi, aquesta substituirà a l'última disposició principal (això es fa per raons tècniques, en general dreceres global que treballen basant-se en la primera disposició primera activa de manera que és més fiable per preservar la primera disposició, quan es permet activar les disposicions de recanvi).

  Com X.org només permet tenir quatre disposicions també permet canviar la característica «disposicions de recanvi» per superar aquesta limitació: L'usuari pot tenir fins a quatre disposicions principals (gestionat per X.org), però es permeten quatre disposicions de recanvi més (gestionat pel commutador de disposicions). Així, l'usuari pot treballar convenientment amb fins a un total de vuit disposicions (encara que el límit de quatre disposicions de recanvi es podrà elevar en el futur).

## La pestanya Avançat

En aquesta pestanya, si marqueu Configura les opcions del teclat llavors podreu configurar algunes opcions pel que fa a alguns ajustaments de les tecles. Podeu expandir-les fent clic al símbol «>» a l'esquerra de l'opció, seleccioneu la vostra configuració a la llista expandida.